CELEX: 32020D0167
Language: hu
Date: 2020-02-05 00:00:00
Title: A Bizottság (EU) 2020/167 végrehajtási határozata (2020. február 5.) a rádióberendezésekre vonatkozóan a 2014/53/EU európai parlamenti és tanácsi irányelv támogatása céljából kidolgozott harmonizált szabványokról

6.2.2020   
               
               
                  HU
               
               
                  Az Európai Unió Hivatalos Lapja
               
               
                  L 34/46
               
            
         A BIZOTTSÁG (EU) 2020/167 VÉGREHAJTÁSI HATÁROZATA
         (2020. február 5.)
         a rádióberendezésekre vonatkozóan a 2014/53/EU európai parlamenti és tanácsi irányelv támogatása céljából kidolgozott harmonizált szabványokról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     A 2014/53/EU európai parlamenti és tanácsi irányelv (2) 16. cikke értelmében azokról a rádióberendezésekről, amelyek megfelelnek az olyan harmonizált szabványoknak, illetve azok egyes részeinek, amelyek hivatkozásait közzétették az Európai Unió Hivatalos Lapjában, vélelmezni kell, hogy megfelelnek az említett szabványok vagy azok részei által meghatározott, az említett irányelv 3. cikkében előírt alapvető követelményeknek.
                  
               
                     (2)
                  
                  
                     A C(2015) 5376 bizottsági végrehajtási határozattal (3) a Bizottság felkérte az Európai Elektrotechnikai Szabványügyi Bizottságot és az Európai Távközlési Szabványügyi Intézetet (ETSI), hogy végezzék el a 2014/53/EU irányelv támogatása céljából dolgozzák ki és vizsgálják felül a rádióberendezésekre vonatkozó harmonizált szabványokat.
                  
               
                     (3)
                  
                  
                     A C(2015) 5376 végrehajtási határozatban megfogalmazott kérelem alapján az ETSI kidolgozta a 2,4 GHz-es sávban működő adatátviteli berendezések tekintetében az EN 300 328 V2.2.2, a tengeri mozgószolgálat rádiótelefon-adói és -vevői tekintetében az EN 300 698 V2.3.1, a tengeri kis teljesítményű személyi helymeghatározó készülékek tekintetében az EN 303 098 V2.2.1, a nagyon kis teljesítményű (ULP) vezeték nélküli orvosi kapszulaendoszkópok tekintetében az EN 303 520 V1.2.1 és a közlekedési és forgalmi telematikai rendszerek (TTT) tekintetében az EN 300 674-2-2 V2.2.1 harmonizált szabványt.
                  
               
                     (4)
                  
                  
                     A Bizottság az ETSI-vel együtt megvizsgálta, hogy az említett harmonizált szabványok megfelelnek-e a C(2015) 5376 végrehajtási határozatban foglalt kérelemnek.
                  
               
                     (5)
                  
                  
                     Az EN 300 328 V2.2.2, az EN 303 098 V2.2.1 és az EN 300 674-2-2 V2.2.1 harmonizált szabványok megfelelnek az általuk lefedni kívánt és a 2014/53/EU irányelvben meghatározott alapvető követelményeknek. Ezért a szóban forgó szabványok hivatkozásait indokolt közzétenni az Európai Unió Hivatalos Lapjában.
                  
               
                     (6)
                  
                  
                     Az EN 300 698 V2.3.1 harmonizált szabvány 8.2.3. szakasza lehetővé teszi a gyártók számára, hogy eltérjenek a 2014/53/EU irányelv 10. cikkének (8) bekezdése szerint feltüntetett és az említett irányelv 21. cikke szerint elkészített műszaki dokumentációban igazolt maximális jelerősségtől. A szóban forgó harmonizált szabvány hivatkozását ezért korlátozással kell közzétenni az Európai Unió Hivatalos Lapjában.
                  
               
                     (7)
                  
                  
                     Az EN 303 520 V1.2.1 harmonizált szabvány lehetővé teszi a gyártók számára, hogy tárgyaljanak a vizsgálati laboratóriumokkal bizonyos vizsgálati módszerekről. Arra is lehetőséget biztosít továbbá, hogy a berendezést olyan hőmérsékleten vizsgálják, amely esetleg nem felel meg a rendeltetésszerű használatnak. Az említett harmonizált szabványban engedélyezett tárgyalási és értelmezésbeli rugalmasság mértéke befolyásolhatja, hogy egy adott rádióberendezés megfelel-e a 2014/53/EU irányelv 3. cikkének (2) bekezdésében meghatározott alapvető követelményeknek. A szóban forgó harmonizált szabvány hivatkozását ezért korlátozással kell közzétenni az Európai Unió Hivatalos Lapjában.
                  
               
                     (8)
                  
                  
                     A C(2015) 5376 végrehajtási határozat alapján az ETSI felváltotta a következő harmonizált szabványokat, amelyek hivatkozásai közzétételre kerültek az Európai Unió Hivatalos Lapjában (4): az EN 300 328 V2.1.1 szabvány, melynek helyébe az EN 300 328 V2.2.2 szabvány lép; az EN 303 098 V2.1.1 szabvány, melynek helyébe az EN 303 098 V2.2.1 szabvány lép; az EN 303 520 V1.1.1 szabvány, melynek helyébe az EN 303 520 V1.2.1 szabvány lép; az EN 300 698 V2.2.1 szabvány, melynek helyébe az EN 300 698 V2.3.1 szabvány lép; és az EN 300 674-2-2 V2.1.1 szabvány, melynek helyébe az EN 300 674-2-2 V2.2.1 szabvány lép.
                  
               
                     (9)
                  
                  
                     Az EN 302 065-3 V2.1.1 harmonizált szabvány, amelynek hivatkozását az Európai Unió Hivatalos Lapjában közzétették (5), nem ismertet „triggerel, mielőtt ad” zavarcsökkentő technikákat. Az (EU) 2019/785 bizottsági végrehajtási határozat (6) azonban 2019. november 16-tól kezdődően bizonyos műszaki követelményeket támaszt a 3,8–4,2 GHz és a 6–8,5 GHz sávon belül a „triggerel, mielőtt ad” zavarcsökkentő technikát alkalmazó járműhozzáférési rendszerek esetében. Az (EU) 2019/785 végrehajtási határozat úgy rendelkezik, hogy a járműhozzáférési rendszereknél olyan „triggerel, mielőtt ad” zavarcsökkentő technikákat kell alkalmazni, amelyek megfelelő teljesítményszintet biztosítanak a 2014/53/EU irányelv alapvető követelményeinek teljesítéséhez. Mivel az EN 302 065-3 V2.1.1 harmonizált szabvány nem tér ki a „triggerel, mielőtt ad” zavarcsökkentő technikákra, jelezni kell, hogy az említett harmonizált szabványnak való megfelelés nem biztosítja az (EU) 2019/785 végrehajtási határozat e technikákra vonatkozó követelményeinek való megfelelést, és ennek megfelelően nem vélelmezhető a 2014/53/EU irányelv 3. cikkének (2) bekezdésében meghatározott, az említett technikákra vonatkozó alapvető követelményeknek való megfelelés. A szóban forgó harmonizált szabvány hivatkozását ezért korlátozással kell közzétenni az Európai Unió Hivatalos Lapjában.
                  
               
                     (10)
                  
                  
                     Az EN 302 752 V1.1.1 harmonizált szabványt, amelynek hivatkozását az Európai Unió Hivatalos Lapjában (7) korlátozással tették közzé, az ETSI 2009-ben fogadta el az 1999/5/EK európai parlamenti és tanácsi irányelv (8) alapján. E harmonizált szabványnak a 2014/53/EU irányelvhez való hozzáigazítása során az ETSI leállította a kapcsolódó munkát, tekintettel arra, hogy „az érintett felek nem mutattak érdeklődést”, „az aktív radarcéltárgy-kiemelőkre vonatkozó harmonizált szabvány hiánya várhatóan nem jár következményekkel, mivel nem sikerült ipari érdeket beazonosítani”, valamint „a harmonizált szabvány elavultnak tekinthető, és vissza kell vonni”.
                  
               
                     (11)
                  
                  
                     Ezért a felváltott szabványok hivatkozásait, a korlátozással közzéteendő EN 302 065-3 V2.1.1 harmonizált szabványra való hivatkozást, valamint az elavultnak tekintett EN 302 752 V1.1.1 harmonizált szabványra való hivatkozást törölni kell az Európai Unió Hivatalos Lapjából (9). Annak érdekében, hogy a gyártóknak elegendő idejük legyen felkészülni a korábbiakat felváltó harmonizált szabványok alkalmazására, a felváltott szabványok hivatkozásainak törlését indokolt távolabbi időpontra halasztani. Annak érdekében továbbá, hogy a gyártóknak elegendő idejük legyen felkészülni az EN 302 752 V1.1.1 harmonizált szabványra való hivatkozás törlésére, indokolt azt későbbi időpontra halasztani.
                  
               
                     (12)
                  
                  
                     A harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott megfelelő alapvető követelményeknek való megfelelés. Következésképpen elő kell írni, hogy e határozat a közzététele napján lépjen hatályba,
                  
               ELFOGADTA EZT A HATÁROZATOT:
         
            1. cikk
            A Bizottság az e határozat I. mellékletében felsorolt, a 2014/53/EU irányelv támogatása céljából a rádióberendezésekre vonatkozóan kidolgozott harmonizált szabványok hivatkozásait közzéteszi az Európai Unió Hivatalos Lapjában.
            A Bizottság az e határozat II. mellékletében felsorolt, a 2014/53/EU irányelv támogatása céljából a rádióberendezésekre vonatkozóan kidolgozott harmonizált szabványok hivatkozásait korlátozással közzéteszi az Európai Unió Hivatalos Lapjában.
         
         
            2. cikk
            A Bizottság az e határozat III. mellékletében felsorolt, a 2014/53/EU irányelv támogatása céljából a rádióberendezésekre vonatkozóan kidolgozott harmonizált szabványok hivatkozásait az említett mellékletben meghatározott időpontoktól kezdődően törli az Európai Unió Hivatalos Lapjából.
         
         
            3. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2020. február 5-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács 2014/53/EU irányelve (2014. április 16.) a rádióberendezések forgalmazására vonatkozó tagállami jogszabályok harmonizációjáról és az 1999/5/EK irányelv hatályon kívül helyezéséről (HL L 153., 2014.5.22., 62. o.).
         
            (3)  A Bizottság C(2015) 5376 final végrehajtási határozata (2015. augusztus 4.) az Európai Elektrotechnikai Szabványügyi Bizottságnak és az Európai Távközlési Szabványügyi Intézetnek szóló, a 2014/53/EU európai parlamenti és tanácsi irányelv támogatását célzó, a rádióberendezések szabványosítására irányuló kérelemről.
         
            (4)  HL C 326., 2018.9.14., 114. o.
         
         
            (5)  HL C 326., 2018.9.14., 114. o.
         
         
            (6)  A Bizottság (EU) 2019/785 végrehajtási határozata (2019. május 14.) az ultraszéles sávú technológiát használó berendezések számára szolgáló rádióspektrum Unión belüli harmonizációjáról és a 2007/131/EK határozat hatályon kívül helyezéséről (HL L 127., 2019.5.16., 23. o.).
         
            (7)  HL C 326., 2018.9.14., 114. o.
         
         
            (8)  Az Európai Parlament és a Tanács 1999/5/EK irányelve (1999. március 9.) a rádióberendezésekről és a távközlő végberendezésekről, valamint a megfelelőségük kölcsönös elismeréséről (HL L 91., 1999.4.7., 10. o.).
         
            (9)  HL C 326., 2018.9.14., 114. o.
         
      
      
         
            I. MELLÉKLET
            
                        Szám
                     
                     
                        A szabvány hivatkozása
                     
                  
                        1.
                     
                     
                        EN 300 328 V2.2.2
                        Széles sávú átviteli rendszerek. A 2,4 GHz-es sávban működő adatátviteli berendezések. A rádióspektrumhoz való hozzáférés harmonizált szabványa
                     
                  
                        2.
                     
                     
                        EN 300 674-2-2 V2.2.1
                        Közlekedési és forgalmi telematika (TTT). Az 5795 MHz-től 5815 MHz-ig terjedő frekvenciasávban működő, speciális célú, kis hatótávolságú adatátvitel (DSRC) átviteli berendezései (500 kbit/s/250 kbit/s). 2. rész: A rádióspektrumhoz való hozzáférés harmonizált szabványa. 2. alrész: Fedélzeti egységek (OBU)
                     
                  
                        3.
                     
                     
                        EN 303 098 V2.2.1
                        Tengeri kis teljesítményű, AIS-t alkalmazó személyi helymeghatározó készülékek. A rádióspektrumhoz való hozzáférés harmonizált szabványa
                     
                  
      
      
         
            II. melléklet
            
                        Szám
                     
                     
                        A szabvány hivatkozása
                     
                  
                        1.
                     
                     
                        EN 300 698 V2.3.1
                        A tengeri mozgószolgálat VHF-sávokban működő, szárazföldi vízi utakon használt rádiótelefon-adói és -vevői. A rádióspektrumhoz való hozzáférés és a vészhelyzeti szolgálatok jellemzőinek harmonizált szabványa
                        Megjegyzés: Az e harmonizált szabványnak való megfelelés alapján nem vélelmezhető a 2014/53/EU irányelv 3. cikkének (2) bekezdésében szereplő alapvető követelménynek való megfelelés, amennyiben az e harmonizált szabvány 8.2.3. szakaszában leírt módszer szerint járnak el: „A jelerősség-kapcsoló maximális beállítása esetén a vivőteljesítménynek a névleges jelerősséghez képest normál vizsgálati körülmények között ±1,5  dB-en belül kell lennie”.
                     
                  
                        2.
                     
                     
                        EN 302 065-3 V2.1.1
                        Ultraszéles sávú (UWB-) technológiát használó kis hatótávolságú eszközök (SRD). A 2014/53/EU irányelv 3. cikke (2) bekezdésének alapvető követelményeit tartalmazó, harmonizált szabvány. 3. rész: A földön mozgó járművek alkalmazásaihoz használt UWB-eszközök követelményei
                        
                           Megjegyzés: Ez a harmonizált szabvány nem határoz meg műszaki előírásokat a „triggerel, mielőtt ad” technikákra vonatkozóan. Az (EU) 2019/785 végrehajtási határozat azonban 2019. november 16-tól bizonyos műszaki követelményeket támaszt a 3,8–4,2 GHz és a 6–8,5 GHz sávon belül a „triggerel, mielőtt ad” zavarcsökkentő technikát alkalmazó járműhozzáférési rendszerekkel szemben. Ezért az e harmonizált szabványnak való megfelelés nem biztosítja az (EU) 2019/785 végrehajtási határozatnak való megfelelést, és ennek megfelelően nem vélelmezhető a 2014/53/EU irányelv 3. cikkének (2) bekezdésében szereplő azon alapvető követelményeknek való megfelelés, amelyek a „triggerel, mielőtt ad” technikákra vonatkoznak.
                     
                  
                        3.
                     
                     
                        EN 303 520 V1.2.1
                        Kis hatótávolságú eszközök (SRD). A 430 MHz-től 440 MHz-ig terjedő sávban működő nagyon kis teljesítményű (ULP) vezeték nélküli orvosi kapszulaendoszkópok. A rádióspektrumhoz való hozzáférés harmonizált szabványa
                        
                           Megjegyzés: Az e harmonizált szabványnak való megfelelés alapján nem vélelmezhető a 2014/53/EU irányelv 3. cikkének (2) bekezdésében szereplő alapvető követelménynek való megfelelés, amennyiben a következők bármelyikét alkalmazzák:
                        
                                    —
                                 
                                 
                                    a B. melléklet B.1. szakasza tekintetében: „A gyártó és a vizsgálati laboratórium megállapodhat az emberitörzs-szimulátort helyettesítő megfelelő alternatíváról, amelyet ebben az esetben teljeskörűen le kell írni a vizsgálati jelentésben”;
                                 
                              
                                    —
                                 
                                 
                                    a C. melléklet C.1. szakasza tekintetében: „További lehetőségként a gyártó és a vizsgálati laboratórium megegyezhet abban, hogy egy félig visszhangmentes termet használnak, amelynek kialakítását ebben az esetben teljeskörűen le kell írni a vizsgálati jelentésben”.
                                 
                              
                           Megjegyzés: A B. melléklet B.2. szakaszában említett hőmérsékletnek meg kell felelnie a rendeltetésszerű felhasználásnak.
                     
                  
      
      
         
            III. melléklet
            
                        Szám
                     
                     
                        A szabvány hivatkozása
                     
                     
                        A visszavonás időpontja
                     
                  
                        1.
                     
                     
                        EN 300 328 V2.1.1
                        Széles sávú átviteli rendszerek. A 2,4 GHz-es ISM-sávban működő, széles sávú modulációt alkalmazó adatátviteli berendezések. A 2014/53/EU irányelv 3. cikke (2) bekezdésének alapvető követelményeit tartalmazó, harmonizált szabvány
                     
                     
                        2021. augusztus 6.
                     
                  
                        2.
                     
                     
                        EN 300 698 V2.2.1
                        A tengeri mozgószolgálat VHF-sávokban működő, szárazföldi vízi utakon használt rádiótelefon-adói és -vevői. A 2014/53/EU irányelv 3. cikke (2) bekezdésének és 3. cikke (3) bekezdése g) pontjának alapvető követelményeit tartalmazó, harmonizált szabvány
                     
                     
                        2021. augusztus 6.
                     
                  
                        3.
                     
                     
                        EN 300 674-2-2 V2.1.1
                        Közlekedési és forgalmi telematika (TTT). Az 5795 MHz-től 5815 MHz-ig terjedő frekvenciasávban működő, speciális célú, kis hatótávolságú adatátvitel (DSRC) átviteli berendezései (500 kbit/s/250 kbit/s). 2. rész: A 2014/53/EU irányelv 3. cikke (2) bekezdésének alapvető követelményeit tartalmazó, harmonizált szabvány. 2. alrész: Fedélzeti egységek (OBU)
                     
                     
                        2021. augusztus 6.
                     
                  
                        4.
                     
                     
                        EN 302 065-3 V2.1.1
                        Ultraszéles sávú (UWB-) technológiát használó kis hatótávolságú eszközök (SRD). A 2014/53/EU irányelv 3. cikke (2) bekezdésének alapvető követelményeit tartalmazó, harmonizált szabvány. 3. rész: A földön mozgó járművek alkalmazásaihoz használt UWB-eszközök követelményei
                     
                     
                        2020. február 6.
                     
                  
                        5.
                     
                     
                        EN 302 752 V1.1.1
                        Elektromágneses összeférhetőségi és rádióspektrumügyek (ERM). Aktív radarcéltárgy-kiemelők. Az R&TTE-irányelv 3. cikke (2) bekezdésének alapvető követelményeit tartalmazó, harmonizált európai szabvány
                     
                     
                        2021. február 6.
                     
                  
                        6.
                     
                     
                        EN 303 098 V2.1.1
                        Tengeri kis teljesítményű, AIS-t alkalmazó személyi helymeghatározó készülékek. A 2014/53/EU irányelv 3. cikke (2) bekezdésének alapvető követelményeit tartalmazó, harmonizált szabvány
                     
                     
                        2021. február 6.
                     
                  
                        7.
                     
                     
                        EN 303 520 V1.1.1
                        Kis hatótávolságú eszközök (SRD). A 430 MHz-től 440 MHz-ig terjedő sávban működő nagyon kis teljesítményű (ULP) vezeték nélküli orvosi kapszulaendoszkópok. A rádióspektrumhoz való hozzáférés harmonizált szabványa
                     
                     
                        2021. augusztus 6.